**Družinsko bogoslužje 5. postne nedelje – Tihe nedelje**

Še dober teden časa nam je ostal, da se pripravimo na naš največji praznik, praznik Velike noči

Na mizi je križ in sveča.

Pripravimo tudi lonček s prstjo in določeno seme.

*Primerno je, da začnemo s pesmijo : Na križ si šel Gospod…… (lahko pa zapojete tudi kakšno drugo primerno pesem)*

***Voditelj:*** V imenu Očeta in Sina in Svetega Duha. **Vsi:** Amen.

**Voditelj:** V našem življenju je pomembno tudi darovanje. To pomeni, da ne upoštevamo le sami sebe in svojih potreb, temveč, da vidimo tudi svojega bližnjega v njegovih potrebah. Jezus nam je pri tem zgled, saj je iz ljubezni do nas šel celo v smrt. Smo mu zato hvaležni? Se trudimo, da bi mu bili vsaj malo podobni? Premislimo!

*Po kratkem molku vsi skupaj izpovemo kesanje.*

**Voditelj:** Usmili se nas, Gospod.
**Vsi:** Ker smo grešili zoper tebe.

**Voditelj:** Skaži nam svoje usmiljenje.
**Vsi:** In daj nam svoje rešenje.

**Voditelj:**  Usmili se nas, vsemogočni Bog, odpusti nam naše grehe in nas privedi v večno življenje. **Vsi: Amen.**

***Voditelj:***Gospod, usmili se.**Vsi: Gospod, usmili se.**

**Voditelj:** Kristus, usmili se. **Vsi: Kristus, usmili se.**

**Voditelj:** Gospod, usmili se**.**  **Vsi: Gospod, usmili se.**

**Voditelj:** V evangeliju bomo slišali Jezusa, ki pravi: « Če pšenično zrno ne pade v zemljo in ne umre, ostane sámo; če pa umre, obrodi obilo sadu.« Naj bosta zemlja in seme znamenje, da želimo biti dobra zemlja in seme, ki obrodi obilo sadu. (V pripravljeno zemljo vsejemo seme in lonček postavimo zraven križa. Seme naj bo takšno, da bi vzklilo do velike noči in bo lonček krasil velikonočno mizo in bogoslužje – najprimernejše je žito, fižol…)

Poslušajmo odlomek iz svetega evangelija po Janezu (12,20-33)

*Nekdo od prisotnih, ali voditelj sam, prebere odlomek.*

Če seme umre, obrodi obilen sad

Tisti čas je bilo med tistimi, ki so na praznik prišli počastit Boga, tudi nekaj Grkov. Ti so stopili k Filipu, ki je bil iz Betsájde v Galileji, in ga prosili: »Gospod, radi bi videli Jezusa.« Filip je šel in to povedal Andreju. Andrej in Filip pa sta stopila k Jezusu in mu to povedala. Jezus jima je odgovóril: »Prišla je ura, da se Sin človekov poveliča. Resnično, resnično, povem vam: Če pšenično zrno ne pade v zemljo in ne umre, ostane sámo; če pa umre, obrodi obilo sadu. Kdor ljubi svoje življenje, ga bo izgúbil; kdor pa sovraži svoje življenje na tem svetu, ga bo ohranil za večno življenje. Če kdo hoče meni služiti, naj hodi za menoj, in kjer sem jaz, tam bo tudi moj služabnik. Če kdo meni služi, ga bo počástil Oče. Zdaj je moja duša vznemirjena. In kaj naj rečem? Oče, reši me iz te ure? Zavoljo tega sem vendar prišel v to uro. Oče, poveličaj svoje ime!« Tedaj je prišel glas iz nebes: »Poveličal sem ga in ga bom spet poveličal.« Množica, ki je stala zraven in to slišala, je govorila: »Zagrmelo je.« Drugi pa so govorili: »Angel mu je govóril.« Jezus je odgovóril in rekel: »Ta glas ni nastal zaradi mene, ampak zaradi vas. Zdaj je sodba nad tem svetom, zdaj bo vladar tega sveta izgnan, in ko bom povzdignjen z zemlje, bom vse pritegnil k sebi.« To pa je rekel, da je označil, kakšne smrti bo umrl.

*Sedaj lahko vsak pove svojo misel, svoje mnenje, svoja vprašanja...*

*Sledijo prošnje*

*Prošnje*

**Voditelj:** Bližajo se dnevi, ko bo Gospod sklenil z nami novo in večno zavezo ter položil svojo postavo v naša srca. Z zaupanjem prosímo nebeškega Očeta:

1. Povrni vsem, ki se darujejo za rast Božjega kraljestva.
2. Poplačaj staršem za darovano ljubezen z večnimi darovi.
3. Usmiljeni Oče, ti očiščuješ srca vernih; naj bomo vsi deležni tvojega usmiljenja in odpuščanja.
4. Pomagaj nam, da se bomo znali darovati za svoje bližnje..
5. Gospodar življenja in smrti, od tebe vse prihaja in k tebi se vse vrača; spomni se naših pokojnih in jim nakloni večno srečo pri tebi.
6. Gospod Jezus Kristus, usmili se vseh obolelih s koronavirusom in drugih bolnikov v naši domovini in njihovih svojcev.
7. Gospod Jezus Kristus, podpiraj vse zdravstvene delavce, da bodo skrbeli za bolnike in jim pomagali.
8. Gospod Jezus Kristus, prosimo te za državne voditelje in njihove sodelavce, da bodo v teh težkih časih modro in odgovorno vodili svoje ljudstvo.

*Lahko doda še vsak svoje prošnje....*

**Voditelj:** Naš Gospod in Oče, začetnik večnega zveličanja! Ti sprejemaš vsakogar, ki se zateče k tebi s čistim in iskrenim srcem. Usliši naše prošnje po odrešilnem trpljenju tvojega Sina, ki s teboj živi in kraljuje vekomaj. **Vsi:** Amen.

**Voditelj:** Za druge se lahko darujemo na mnogovrstne načine. Tako jer tudi molitev lahko ena izmed oblik darovanja. V želji, da bi se darovali tudi z molitvijo, molimo, kakor nas je učil Jezus:

**Vsi:** Oče naš……

Voditelj moli molitev v času bolezni:

Usmiljeni Oče,

tvoj Sin se je rodil, da bi nas odrešil.

Prosimo te, podeli vsem, ki trpijo zaradi epidemije,

zdravje, potrpežljivost in moč.

V svoji dobroti tolaži bolnike in njihove svojce,

nam pa odpri oči za vsako stisko in daj,

da bomo trpečim pomagali z dejanji.

Naj tudi v bolezni, trpljenju in preizkušnjah doživljamo tvojo bližino.

Podpiraj zdravstvene delavce in vse, ki skrbijo za bolnike.

Prosimo te, naj bodo cepiva in zdravila dostopna vsem, ki jih potrebujejo.

Rajnim bratom in sestram, ki so izgubili boj z boleznijo,

nakloni večno veselje, njihovim svojcem pa tolažbo vere in pogum.

Prosimo te, naj epidemija preneha,

da bomo mogli živeti v miru in blaginji.

Po Kristusu, našem Gospodu. Amen.

**Sv. Marija, zdravje bolnikov** – prosi za nas.

**Sv. Rok, zavetnik zoper kužne bolezni** – prosi za nas.

**Vsi Božji svetniki in svetnice** – prosite za nas.

**Voditelj:** Molimo. Bog, naš Oče, Tvoj Sin se je daroval za nas. Naj mu bomo podobni. Naj storimo kaj dobrega zlasti tistim, s katerimi živimo. Naj vedno ostanemo udje skrivnostnega telesa Kristusa, ki s teboj živi in kraljuje vekomaj.

**Vsi:** Amen.

*Vsi se pokrižajo in* **voditelj** *izreče****:*** Blagosloví naj nas Gospod,nas varuje vsega hudegain pripelje v večno življenje. **Vsi** Amen.

Zapojemo pesem: Kraljevo znamnje križ stoji….